Številka: 023-186/2022/6 (164-09)

Datum: 14. 11. 2022

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: prodajalec) v skladu z 52. členom in v povezavi z 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za prodajo vgrajene alarmne naprave po metodi neposredne pogodbe**

1. **Osnovni podatki:**

Postopek prodaje se vodi na podlagi 52. člena in v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), kot faza: pogajanja z zainteresiranimi kupci za sklenitev neposredne pogodbe.

Lastnik alarmne naprave je Republika Slovenija, upravljavec pa Policija.

1. **Predmet prodaje:**

Rabljena alarmna naprava, ki je vgrajena v objekt na lokaciji »Laze pri Tuhinju«. Alarmna naprava se prodaja na vlogo lastnika objekta.

1. **Ponudbena cena in stroški:**

Najnižja ponudbena cena za alarmno napravo znaša 250,00 EUR. V ceno ni vštet 22% davek na dodano vrednost, ki ga plača kupec.

Kupec poleg kupnine plača tudi stroške morebitne demontaže alarmne naprave in vzpostavitve v prejšnje stanje, ki znašajo 284,92 EUR z DDV.

V kolikor bo v roku prispelo več enakih ponudb, bo prodajalec izvedel dodatna pisna pogajanja o ceni z namenom višanja cene in pogajanja o morebitnih drugih pogojih pravnega posla.

Cena in drugi elementi ponudbe, ponujeni na pogajanjih, so zavezujoči.

1. **Rok za prejem ponudbe:**

Ponudnik mora ponudbo poslati **najkasneje do 7. 12. 2022 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 7. 12. 2022 do 15.00 ure.**

1. **Oblika in pogoji za oddajo ponudbe:**

Ponujena cena za nakup alarmne naprave mora biti izražena v EUR.

Ponudniki ponudbi priložijo:

* izpolnjen in lastnoročno podpisan Obrazec št. 1, ki je priloga te objave.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP ALARMNE NAPRAVE NA LOKACIJI LAZE PRI TUHINJU«

Številka zadeve: 023-186/2022 (164-09).

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 8 (osem) dni po zaključenem zbiranju ponudb.

Prodajalec bo upošteval le ponudbe, ki bodo enake ali višje od ponudbene cene za alarmno napravo, pripravljene v skladu z navodili iz te objave, bodo izpolnjevale vse zahtevane pogoje in v katerih bo priložen v celoti izpolnjen Obrazec št. 1. V nasprotnem primeru bo ponudba izločena.

1. **Sklenitev pogodbe:**

Prodajna pogodba bo sklenjena s tistim ponudnikom (v nadaljevanju: kupec), ki bo ponudil najvišjo ceno za alarmno napravo.

Alarmna naprava je naprodaj po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Vse stroške v zvezi s pogodbo: davek na dodano vrednost, stroške morebitne demontaže alarmne naprave in vzpostavitve v prejšnje stanje ter morebitne druge stroške, ki bi nastali v zvezi s prodajo, poravna kupec.

Kupec je dolžan v roku 15 dni po pozivu prodajalca skleniti prodajno pogodbo.

Prodajalec izroči kupcu alarmno napravo v last in posest po sklenitvi prodajne pogodbe, kupec pa jo je dolžan prevzeti v roku 15 dni od plačila celotne kupnine in plačila morebitne demontaže alarmne naprave in vzpostavitve v prejšnje stanje. S tem dnem preidejo vsi stroški in riziki v zvezi z alarmno napravo na kupca.

Prodajalec si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje.

1. **Način in rok plačila stroškov:**

Kupec poravna kupnino in stroške morebitne demontaže alarmne naprave in vzpostavitve v prejšnje stanje na podlagi izstavljenega računa prodajalca, in sicer najkasneje v roku 20 dni od izstavitve računa.

Plačilo celotne kupnine in stroškov morebitne demontaže alarmne naprave in vzpostavitve v prejšnje stanje v navedenem roku je bistvena sestavina pravnega posla.

1. **Dodatne informacije glede predmeta prodaje:**

Vse informacije glede alarmne naprave dobite pri g. Iztoku Zakrajšku, tel. št. 031 733 732.

Podrobnejše informacije v zvezi z izvedbo postopka prodaje dobite pri Nejcu Nadbathu, tel. št. 01 428 47 24, elektronski naslov: nejc.nadbath@gov.si.

Bojan Bučinel

v.d. generalnega direktorja

Direktorata za logistiko